
Datum: 29.01.2007
Štev.: 352-08/2004
Na podlagi 27. člena Zakona o urejanju prostora (Uradni list RS, št. 110/02 in 08/03 – popr.  in 58/03 – ZZK-1) sprejme župan Občine Šmartno pri Litiji

PROGRAM PRIPRAVE 

Sprememb in dopolnitev odloka o prostorsko ureditvenih pogojih 

za območje Litije in Šmartna

(skrajšani postopek)
I. Ocena stanja, razlogi in pravna podlaga za pripravo prostorskega akta

Posegi v prostor na območju Litije in Šmartna se urejajo na podlagi Odloka o sprejetju prostorskih ureditvenih pogojev za območje Litije in Šmartna (Uradni list SRS, št. 22/88, Uradni list RS, št. 29/91, 89/02, 7/04, 44/04, 44/05), ki določa merila in pogoje, in sicer za posege v prostor na območjih urejanja, za katera ni predvidena izdelava prostorskih izvedbenih načrtov ali pa so le-ti že izdelani in veljavni.

Razlog za pripravo sprememb je opredelitev bolj podrobnih meril in pogojev, ki se nanašajo na 19.člen (odmiki) in 22. člen (vodovodno omrežje) PUP-a. Odmik 4 m od javne poti, ki je opredeljen za objekte v primeru kadar gradbene linije v prostoru ni, ne more veljati za objekte komunalne infrastrukture. Merila in pogoje glede komunalnega in energetskega urejanja se bo usklajevalo tudi z zakonskimi določili.
Pravna podlaga za spremembe in dopolnitve PUP-a sta 23. in 175. člena ZUreP-1. Odlok o spremembah in dopolnitvah PUP-a se bo sprejel po skrajšanem postopku, kot ga opredeljuje 34. člen ZUreP-1, saj spremembe in dopolnitve PUP-a ne ovirajo oz. spremninjajo osnovne namenske rabe prostora ter ne ogrožajo naravnih vrednot, zavarovanih območij in biotske raznovrstnosti ter kulturne dediščine.
II. Predmet in programska izhodišča sprejetja prostorskega akta

Predmet sprememb in dopolnitev odloka o prostorsko ureditvenih pogojih za območje Litije in Šmartna je opredelitev odmikov za komunalno infrastrukturo.

III. Okvirno ureditveno območje prostorskega akta 

Predmetne spremembe prostorskega akta so na območju Občine Šmartno pri Litiji.

IV. Nosilci urejanja prostora in drugi udeleženci, ki bodo sodelovali pri pripravi prostorskega izvedbenega akta

Nosilci urejanja prostora, ki morajo pred pričetkom izdelave prostorskih izvedbenih aktov podati smernice za njihovo pripravo, k dopolnjenemu predlogu pa mnenje so:

· Ministrstvo za zdravje, Zdravstveni inšpektorat Republike Slovenije,

· Ministrstvo za kulturo, Uprava RS za kulturno dediščino,

· Ministrstvo za obrambo, Inšpektorat RS za varstvo pred naravnimi in drugimi nesrečami,

· Ministrstvo za obrambo, Urad za obrambne zadeve,

· Ministrstvo za okolje in prostor (področje ohranjanja narave, področje varstva okolja, področje upravljanja z vodami, ter oskrbe in čiščenja voda in področje energetike),

· Ministrstvo za promet, Direkcija RS za ceste,

· Občina Šmartno pri Litiji -  lokalne poti 

· Občina Šmartno pri Litiji - vodovod

· Zavod za gozdove Slovenije OE Ljubljana,

· Zavod za varstvo kulturne dediščine Slovenije, OE Ljubljana,

· Zavod za varstvo narave, OE Ljubljana,

· ELEKTRO LJUBLJANA d.d., PE Elektro Ljubljana okolica,

· Javno podjetje komunalno stanovanjsko podjetje Litija, d.o.o.

· Druge občinske gospodarske javne službe, ter drugi organi in organizacije v kolikor bi se v postopku priprave prostorskih aktov izkazalo, da rešitve posegajo v njihovo delovno področje.

V. Seznam potrebnih strokovnih podlag in način njihove pridobitve

Pri pripravi osnutka PUP-a se upoštevajo že izdelana strokovna gradiva in pridobljeni podatki, ter upošteva določila PRAVILNIK o pripravi prostorskih sestavin dolgoročnih in srednjeročnih družbenih planov občin v digitalni obliki (Uradni list RS, št. 27/03).

VI. Roki za pripravo prostorskega akta

· Občina Šmartno pri Litiji zagotovi gradivo za pridobitev smernic (najmanj situativni prikaz prostorske ureditve v merilu 1:25000 z minimalnim tehničnim poročilom) po sprejetju tega programa priprave.

· Občina Šmartno pri Litiji pridobi smernice za načrtovanje s strani nosilcev urejanja prostora iz IV. točke tega programa priprave.

· Nosilci urejanja prostora podajo smernice najkasneje v 15 dneh po prejemu vloge.

· Izdelovalec izdela analizo smernic ter ob upoštevanju le-te ter analize prostora izdela usmeritve za načrtovanje prostorske ureditve po prejemu smernic.

· Izdelovalec zagotovi izdelavo vseh strokovnih podlag, določenih v V. točki tega programa priprave.

· Izdelovalec izdela osnutek Odloka o spremembah in dopolnitvah odloka o prostorskih ureditvenih pogojih za območje Občine Šmartno pri Litiji.
· Župan s sklepom odredi javno razgrnitev osnutka Odloka o spremembah in dopolnitvah odloka o prostorskih ureditvenih pogojih za območje Občine Šmartno pri Litiji.

· Javna razgrnitev traja najmanj 15 dni.

· Občina Šmartno pri Litiji obvesti javnost o kraju in času javne razgrnitve in javne obravnave z objavo v uradnem glasilu, ter na krajevno pristojen način.

· Občina Šmartno pri Litiji v času javne razgrnitve organizira javno obravnavo. 

· Občina Šmartno pri Litiji z izdelovalcem preuči pripombe in predloge.

· Izdelovalec pripravi predlog stališč glede njihovega upoštevanja.

· Izdelovalec zagotovi izdelavo morebitnih dopolnitev strokovnih podlag po sprejemu odločitve o upoštevanju pripomb in predlogov.

· Izdelovalec izdela dopolnjen predlog Odloka o spremembah in dopolnitvah odloka o prostorskih ureditvenih pogojih za območje Občine Šmartno pri Litiji. 

· Občina Šmartno pri Litiji pozove nosilce urejanja prostora iz IV. točke tega programa priprave, da podajo mnenje k dopolnjenemu predlogu.

· Nosilci urejanja prostora podajo mnenje najkasneje v 15 dneh po prejemu vloge.

· Občinski svet sprejme Odloka o spremembah in dopolnitvah odloka o prostorskih ureditvenih pogojih za območje Občine Šmartno pri Litiji

· Objava Odloka o spremembah in dopolnitvah odloka o prostorskih ureditvenih pogojih za območje Občine Šmartno pri Litiji v Uradnem glasilu Občine Šmartno pri Litiji.

VII. Obveznosti v zvezi s financiranjem prostorskega akta

Za izdelavo strokovnih podlag ter izvedbo ostalih potrebnih del v okviru sprejetja Odloka o  spremembah in dopolnitvah odloka prostorsko ureditvenih pogojih so zagotovljena sredstva iz občinskega proračuna.

VIII. Objava programa priprave

Program priprave se objavi v Uradnem listu Republike Slovenije in prične veljati s podpisom župana.

OBČINA ŠMARTNO PRI LITIJI

ŽUPAN

